KOMISSION ASETUS (ETY) N:o 2668/80, annettu 17 päivänä lokakuuta 1980, maksujen soveltamista koskevista yksityiskohtaisista säännöistä lampaan- ja vuohenliha-alalla



Virallinen lehti nro L 276 , 20/10/1980 s. 0039 - 0041

Suomenk. erityispainos Alue 3 Nide 12 s. 0180

Kreikank. erityispainos: Luku 03 Nide 31 s. 0105

Ruotsink. erityispainos Alue 3 Nide 12 s. 0180

Espanjank. erityispainos: Luku 03 Nide 19 s. 0147

Portugalink. erityispainos: Luku 03 Nide 19 s. 0147



KOMISSION ASETUS (ETY) N:o 2668/80, annettu 17 päivänä lokakuuta 1980, maksujen soveltamista koskevista yksityiskohtaisista säännöistä lampaan- ja vuohenliha-alalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80 () ja erityisesti sen 12 artiklan 5 kohdan, sen 13 artiklan 5 kohdan ja sen 24 artiklan, sekä katsoo, että asetuksen (ETY) N:o 1837/80 12 ja 13 artiklan nojalla määritetään lampaan- ja vuohenliha-alan tuotteiden tuontimaksut; maksut lasketaan yhteisön vapaasti rajalla -tarjoushinnan perusteella, joka laaditaan laadun ja määrän osalta edustavimpien ostomahdollisuuksien mukaan; hinta on määrittävä tekijä maksun vahvistamisessa; olisi määritettävä sen laskentamenetelmä, yhteisön vapaasti rajalla -tarjoushintaa laskettaessa otetaan periaatteessa huomioon kaikki kolmansien maiden tekemät yhteisön vapaasti rajalla -tarjoukset; kun komission käytettävien tietojen perusteella vaikuttaa siltä, että tietyt tarjoukset eivät vastaa todellisia ostomahdollisuuksia tai eivät ole hintojen todellista suuntausta edustavia, tai ne eivät koske edustavia määriä, on ne jätettävä huomioon ottamatta, olisi vahvistettava tuontimaksut kullekin viikolle perushinnan kausittaisuuden huomioon ottamiseksi, on tarpeen säätää siitä, että jäsenvaltiot ilmoittavat säännöllisesti tämän asetuksen soveltamiseen liittyvät tiedot, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 1837/80 12 artiklan 2 kohdassa tarkoitettu yhteisön vapaasti rajalla -tarjoushinta on laskettava mainitun asetuksen liitteen I a kohdassa tarkoitetuille tuotteille sekä yhteisen tullitariffin alanimikkeen 01.04 B eläville eläimille laadittujen yhteisön vapaasti rajalla -tarjoushintojen perusteella. 2. Asetuksen (ETY) N:o 1837/80 12 artiklan 3 kohdassa tarkoitetut kertoimet vahvistetaan liitteessä I. 2 artikla 1. Asetuksen (ETY) N:o 1837/80 13 artiklan 2 kohdassa tarkoitettu yhteisön vapaasti rajalla -tarjoushinta on laskettava mainitun asetuksen liitteen I c kohdassa tarkoitetuille tuotteille laadittujen yhteisön vapaasti rajalla -tarjoushintojen perusteella. 2. Asetuksen (ETY) N:o 1837/80 13 artiklan 1 kohdan a alakohdassa tarkoitetun kertoimen on oltava 0,75. 3. Asetuksen (ETY) N:o 1837/80 13 artiklan 3 kohdassa tarkoitetut kertoimet vahvistetaan liitteessä II. 3 artikla 1. Asetuksen (ETY) N:o 1837/80 12 ja 13 artiklan mukaisesti määritetyt vapaasti rajalla -tarjoushinnat muodostuvat erityisesti: a) kolmansista maista tuotavien tuotteiden mukana olevissa tulliasiakirjoissa ilmoitetuista hinnoista; b) kolmansien maiden käyttämiä vientihintoja koskevista muista tiedoista. 2. Huomioimatta on jätettävä: a) tarjoushinnat, jotka eivät vastaa todellisia ostomahdollisuuksia; b) tarjoushinnat, jotka koskevat määriä, jotka eivät ole edustavia; c) sellaiset hinnat, joiden osalta komissio voi hintojen yleisen kehityksen tai käytettävien tietojen perusteella katsoa, etteivät ne edusta tuojamaan hintojen todellista suuntausta. 4 artikla Asetuksen (ETY) N:o 1837/80 12 artiklan 2 kohdassa ja 13 artiklan 2 kohdassa tarkoitettu kausi on edellisen kuukauden 21 päivän ja sen kuukauden, jonka kuluessa tuontimaksut määritetään, 20 päivän välinen kausi. 5 artikla Asetuksen (ETY) N:o 1837/80 11 artiklassa tarkoitetut maksut on vahvistettava ennen kunkin kuukauden 27 päivää kullekin seuraavan kuukauden viikolle. Niitä on sovellettava maanantaista kello 00.00 sunnuntaihin kello 24.00. 6 artikla Jäsenvaltioiden on annettava komissiolle tiedoksi kunkin kuukauden 1, 11 ja 21 päivänä teleksinä 3 artiklassa tarkoitetut hintatiedot, joista ne ovat saaneet tietää tiedonantoa edeltävinä 10 päivänä, tuojamaittain ilmoittamalla erityisesti eläinten luokka tai lihojen tarjontamuoto, tuotu määrä sekä, jos mahdollista, laatu. Komissio voi hyödyntää myös kaikkea muuta käytössään olevaa tietoa. 7 artikla Tämä asetus tulee voimaan 20 päivänä lokakuuta 1980. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä lokakuuta 1980. Komission puolesta Finn GUNDELACH Varapuheenjohtaja () EYVL N:o L 183, 16.7.1980, s. 1 LIITE I >TAULUKON PAIKKA> LIITE II >TAULUKON PAIKKA>